**Ministru kabineta rīkojuma projekta „Par pretendentu un ierēdņu vērtēšanas komisiju” sākotnējās ietekmes novērtējuma ziņojums(anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | *Valsts civildienesta likuma* 9. panta pirmās daļas 1. punkts un 35. panta otrā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2015. gada 19. janvāra rīkojumā Nr. 18 *„Par pretendentu un ierēdņu vērtēšanas komisiju’’* (turpmāk – rīkojums Nr. 18) apstiprinātās personas var tikt iekļautas pretendentu un ierēdņu vērtēšanas komisijā, kas izveidojama, lai izvērtētu pretendentu atbilstību Veselības ministrijas valsts sekretāra amatam un Veselības ministrijas padotībā esošo iestāžu vadītāju amatiem, kā arī lai novērtētu iestādes vadītāja darbību un tās rezultātus.Ņemot vērā izmaiņas Veselības ministrijas un citu Rīkojumā Nr. 18 iekļauto iestāžu struktūrā un personālsastāvā, nepieciešams izdot jaunu Ministru kabineta rīkojumu *„Par pretendentu un ierēdņu vērtēšanas komisiju’’* (turpmāk – Ministru kabineta rīkojums), lai apstiprinātu personu, kuras var tikt iekļautas pretendentu un ierēdņu vērtēšanas komisijā Veselības ministrijas valsts sekretāra amatam un Veselības ministrijas padotībā esošo iestāžu vadītāju amatiem, aktualizētu sarakstu. Ministru kabineta rīkojuma projekta 2. punkts nosaka, ka ar Ministru kabineta rīkojuma stāšanos spēkā spēku zaudē rīkojums Nr. 18. |
| 3. | Projekta izstrādē iesaistītās institūcijas | Projekts šo jautājumu neskar |
| 4. | Cita informācija | Rīkojuma projektā iekļautie komisijas locekļi piekrīt dalībai komisijas darbā. |

Anotācijas II., III., IV., V., VI. un VII. sadaļa – projekts šīs jomas neskar.

Veselības ministre Anda Čakša

Vīza: Valsts sekretārs Kārlis Ketners

Brasliņa, 67876017

Baiba.Braslina@vm.gov.lv